TIHOMIRA STEPINAC FABIJANIC, prof. 


RURALNA ARHITEKTURA BUZEŠTINE 


Ruralna arhitektura Buzeštine ne može se obrađivati izdvojena od pro- 
blematike tradicijskog, ruralnog ambijenta preostale Istre (vidi: STEPI- 
NAC-FABIJANIĆ;1985). Stara naselja razasuta istarskim poluotokom privla- 
če svojom slikovitošću, tradicijskim ozračjem, skladom funkcionalnosti i lje- 
pote kamene arhitekture, te ukazuju na slijed kultura i preplitanje ideja. 


Kao zajedničku karakteristiku tradicijskog graditeljstva Istre, a poseb- 
no buzetskog kraja, možemo podcrtati veliki broj naselja takozvanog gradin- 
skog tipa, zbijenih na vrhovima brežuljaka na mjestima predpovijesnih, od- 
nosno srednjovjekovnih »gradina« ili »kašteljera«, u kojima se ukrštavaju 
ruralno-urbani oblici i sadržaji: seoski način života odvija se često u arhitek- 
tonskom ambijentu nekadašnjeg urbanog centra (Roč, Hum, Draguć, Bo- 
ljun itd.). 


Takav karakter ruralno-urbanog ili poluurbanog naselja nastao je u spe- 
cifičnim uvjetima povijesnog razvoja Istre. Pratimo li različite sudbine uz- 
dizanja i propadanja gradića i sela središnje Istre u toku prošlih stoljeća 
(od srednjeg vijeka naovamo) (BERTOŠA: 1978; KLEN: 1977), ustanovit će- 
mo da je njihov razvoj često išao od urbanog ka ruralnom: Na primjer, u 
XV stoljeću, u vrijeme procvata Venecije i razvijenog feudalizma, Buzešti- 
na je osim grada Buzeta, u kojem je stanovao »kapetan«, imala još nekoliko 
takvih središta sa statusom grada: Roč, Hum i Draguć. Kao i ostali gradovi 
zapadne Istre koji su tada bili pod Venecijom, i ovi su bili odlično organi- 
zirani (neki su; poput Piquentuma — Buzeta, bili urbano izgrađeni već u 
doba rimske vladavine), svi oblici komunalnog života (pa tako i arhitektu- 
ra) bili su zakonom utvrđeni i propisani. Svaki je grad imao svoj statut, 
svoje utvrde — kašlele, gradske bedeme, palače, vijeće i gradsku ložu, žup- 
nu crkvu, groblje, a stanovnici su živjeli jednim urbano-ruralnim načinom 
života: osim vlastele, državnih činovnika i vojske, građani su se pretežno 
bavili trgovinom, obrtima, ali su također u manjoj mšeri obrađivali zemlju. 
Arhitektura gradića Buzeštine, koji su se razvili oko prvobitnih kaštela, sje- 
dišta feudalne vlasti i vojnih uporišta, odražava zakonitosti razvoja, a donek- 
le i umjetničke stilove srednjovjekovnih urbanih središta južne Evrope. 
(PRELOG: 1969, 175—180) 


Način života na istarskom selu od ranog srednjeg vijeka određen je 
slavenskom socijalnom i kulturnom baštinom: na čelu rodovske zajednice, 
zatim sela, jest »župan«, a podijeljenost u rodove i obiteljske zadruge uvje- 

tuje i način stanovanja. Feudalci su seljacima određivali mjesto izgradnje 
kuća u blizini obradivih površina, zaokruživali sela unutar svog posjeda, is- 
to tako i crkveni poglavari. Zbog toga je veći broj sela Buzeštine raštrkanog 
tipa, sa puno zaselaka, Nastala su dodavanjem kuća istog patronimika (rodov- 
ske ili zadružne kuće); kako je rod rastao, kuća se tako produžavala. Zbijena 
sela nastala su na vrhovima brijega (eventualno na lokalitetima prethistorij- 
skih naselja), te su poput gradova nekad imala obrambeni značaj, na što 
ukazuje koncentrična organizacija rubnog dijela kuća tih naselja (Sovinjak, 
Zrenj, Vrh i dr.). (MOHOROVIČIĆ: 1954) Zbijena sela su karakteristična za 
Kras (Cićariju), no to su uglavnom seia nešto mlađeg postanka (kasni sred- 
nji vijek). Najrjeđa su i najnovija naselja u nizu uz cestu ili prugu (takvo 
je selo Štrped, ili selo Počekaji). 


Područje ruralne Buzeštine može se podijeliti u nekoliko izdvojenih 
cjelina. Centralni dio, grad Buzet i njegovu užu okolicu (sa tridesetak sela) 
okružuju gravitacijske zone Rošćine (pored Roča još desetak sela), Humšći- 
ne (sa raštrkanim zaselcima), Vrhuvšćine (8 sela), Sovinjšćine (sa 5 sela), te 
Kraška regija ili Cićarija (oko 15 sela). (RUBIĆ, JAKOVLJEVIĆ: 1961). 


Pogledamo li najprije sam Buzet, Stari grad, primijetit ćemo struktu- 
ru naselja vrlo sličnu drugim srednjovjekovnim gradićima, koji danas ima- 
ju karakter sela. Smješten na vrhu brijega blago položenom prema jugu, 
ozidan zidom (djelomično uščuvanim), ima dvoja gradska vrata i četiri tr- 
ga. Unutar gradskih bedema sačuvan je kontinuitet naseljenosti od prethis- 
torije do danas. Današnji izgled grada formirao se u doba mletačke vlada- 
vine, a raspored uskih krivudavih uličica datira još iz srednjeg vijeka, Osim 
sasvim urbanih i stilski vrlo bogato ornamentiranih objekata iz različitih 
razdoblja, u gradu nalazimo i neke ruralne forme i sadržaje (npr. kuće 
s »konobom« u prizemlju za pohranu priroda s polja i vrta, žrvnjevi za žito, 
mlin za masline, poljoprivredni pribor i dr.), jer se tradicijski jedan dio sta- 
novništva grada također bavio poljoprivrednim djelatnostima, posebno si- 
romašniji građani perifernih dijelova grada, U gradu Buzetu postojala je 
posebna zgrada za čuvanje zaliha žita, ulja i vina, tzv. »fondaco«, zalihe je 
gradska vlast prikupljala kao dio poreza. Međutim, Buzet kao ni većina po- 
vijesnih gradića nisu imali uz kuće izgrađene gospodarske zgrade; staje, 
konjušnice i slične građevine bile su smještene podno grada, gdje su se 
također nalazili i vrtovi građana. Do postupne rurizacije brojnih gradića 
unutrašnje Istre dolazi iza XVIII stoljeća, kada ovi promjenom društvenog 
i političkog sistema gube dotadašnju funkciju utvrde i središta, 

Pored stilski formiranih kuća buzetske vlastele, kuće običnih građana 
u doba Venecije bile su slične kamenim kućama bogatijih slojeva na selu, 
osim što je »konoba« u prizemlju često bila pretvorena u dućan ili obrt- 
nu radionicu. Gradska kuća rasla je od doba romanike vertikalno gore i 
po nekoliko katova, jer u skučenim prostorima grada nije bilo mjesta za 
horizontalno dodavanje prostora. Stepenice su uglavnom unutrašnje, no i u 
Buzetu su poznate »balature« s kojih se ulazi na kat. ; 

Iz povijesnih izvora saznajemo (prema opisima biskupa Tommasinija 
iz XVII stoljeća, u djelu: De commentarij storici-geografici della (Provincia 
dell'Istria) da su kuće na području Buzeštine često bile pokrivene slamom, 
kamenih ili čak drvenih zidova, majviše prizemnice. U samom gradu Buze- 

tu, međutim, on spominje kuće pokrivene kamenim pločama, koje su već 
počeli zamjenjivati crijepom. Jakov Mikac napominje da su kuće sa slam- 
natom »strihom« na Buzeštini gradili sami seljaci, Hrvati, u periodu od 
svog dolaska u te krajeve do XVIII stoljeća, pa čak još iu XIX stoljeću, au 
mogim selima Ćićarije zadržala se »striha« čak do početka XX stoljeća. (MI- 
KAC: 1963). Takav tip građevine još danas nalazimo (rijetko) u sjeveroistoč- 
nim dijelovima Istre, u funkciji pastirske štalice, pod nazivom »dvor«. 


Mnoga sela u bližoj okolici Buzeta sasvim su izgubila svoje tradićijske 
karakteristike; neka od njih bila su sasvim uništena, spaljena u lI svjet. 
skm ratu, pa su kasnije obnovljena (Selce, Marinci, Prodani). Sv. Martin je 
jedno od najvećih sela. U Štrpedu, selu novijeg izgleda koje se proteže uz 
cestu, značajna je crkvica Sv. Duha, barokizirana gotička građevina sa s 
goljskim natpisom iz 1500, godine. Počekaji su jedno od najmlađih sela 
Buzeštine, gdje su se naselili željezničari nakon izgradnje pruge. 


VELI MLUN Foto: T. S. Fabijanić, 1981. 


Sačuvani primjerci graditeljske baštine još se mogu vidjeti u selima 
Veli i Mali Mlun. Mali Mlun ima glagoljski natpis na crkvi Sv. Ivana iz 
1555, godine. Specifičnost ovih sela su kuće građene uglavnom od kvadra. 
tastog lapora, uglavnom neožbukane, sa natkrivenim »balaturama« (streha je 
poduprta stupićima), ili »škale« direktno vođe u kuhinju s »ognjišćem«, 

Selo Sv. Donat (narod ga još zove Bregi) ima takođr nekoliko sačuvanih 
starih kuća u nizovima, sa natkrivenim »balaturama«. Selo ima raspršeni 
oblik, imanja su podijeljena između nekoliko obitelji, a tako su grupirane 
i kuće. Nema groblja, starovnici se pokapaju u Buzetu. Srednjovjekovna ka- 
pelica Sv. Donata smještena je izvan sela. Rekonstrukcija razvoja kuća i 
kućišta pokazuje način na koji su obitelji proširivale svoj životni prostor. 


\ZGLED 


Najstarija kuća kompleksa obitelji Klarić (k. br. 21—24), originalno možda 
prizemnica, na nadvratniku ulaza u »konobu« (drvenom) ima godinu 1777. 
U prizemlju je prostor podijeljen na »kuhinju« i »konobu«, gore su »kama- 
re«, izvana je bio dograđen drveni »balidor« za ulaz na kat (sad je srušen), 
Početkom XX stoljeća (1906) izgrađena je pored ove još jedna kuća, uskoro 
zatim i treća kuća u nizu. Najstariji dio je danas zapušten. 

Najstarija kuća u kompleksu obitelji Cerovac imala je kameni »balador« 
i »kuhinju« na katu, s »konobom« ispod (na većem dijelu ove kuće nedavno 

je sagrađena nova). Dvije starije kuće u nizu imale su »kuhinju« u prizem- 
lju i unutrašnje stepenice. 

Posebno interesantan primjer je kuća Josipe Klarić (k, br. 5): natkri- 
veni »balidor« nalazi se na bočnoj strani kuće (na uglu), odakle se ulazi u 
»kuhinju« i »kamaru«. Kuća je izgrađena na koso položenom terenu, pa se 
ispod ove razine stambenog dijela nalaze dvije gospodarske prostorije, Slično 
smještenih kuća je više u ovome selu. 

Regija Rošćine pruža se na istok od Buzeta i osim Roča obuhvaća sela: 
Blatna Vas, Čiritež, Forčići, Nugla (vrlo slikovito mjesto s nizovima kuća 
podno strme litice), Kompanj, Krkuš, Rim, Ročko polje, Sušići. 

Sam Roč, prethistorijsko naselje zatim rimski castrum, sijelo glagoljice 
već od XII stoljeća (u XV stoljeću je to glagoljaški prepisivački i prevodi- 
lački centar, sa stanovništvom pretežno hrvatske nacionalnosti), još uvijek 
nosi svoja obilježja srednjovjekovnog kaštela i grada: dvoja gradska vrata, 
dva trga i dvije paralelne glavne prometnice, gradski bedemi, loža (u kojoj 
su nekada vijećali »žudihi« na čelu sa »županom«, kako Roč XVI i XVII 
stoljeća opisuje Rudolf Strohal) (STROHAL: 1919). U gradu postoji još ne- 
koliko starih kuća s gotskim prozorima — na jednom je kamenom okviru 
prozora isklesan čunak tkalačkog stana! Dekorativni detalji tek su fragmen- 
tarno sačuvani, stare kuće većinom preuređene ili srušene, mnoge pretvo- 
rene u gospodarske objekte, pa je teško rekonstruirati izgled urbanog sre- 
idišta iz prošlosti“ Na jednoj kući nalazi se glagoljski natpis s godinom 
1492. Najstarije kuće u Roču uglavnom nemaju »balature«, već su stepenice 
za kat u unutrašnjosti kuće. Kuće su nekada bile gusto zbijene jedna do 

druge unutar gradskih bedema i spleta uskih uličica, Danas je taj dio veo- 
ma rustificiran, sa dosta praznina, neizgrađenog prostora, a naselje se raz- 
vija sve više izvan zidina, prema željezničkoj stanici. Stanovništvo je u ve- 
ćoj mjeri orijentirano na uzgoj stoke i mljekarstvo (na što je povoljno ut- 
jecala izgradnja željeznice i u novije vrijeme moderna prometnica Rijeka 
— Buzet). 

Humšćina zaprema jugoistočni predio Buzeštine i graniči s Pazinštinom. 
Malo ruralno, a u prošlosti urbano središte i sijelo župe, Hum nazivaju tu- 
ristički vodiči »najmanji grad na svijetu«; taj »image« ujedno pomaže na- 
stojanjima revitalizacije ovog povijesnog mjesta i njegove okolice. (Vidi: 
BRATULIĆ: 1983). Mjestašce ima samo desetak kuća, no također čuva sim- 
bole srednjovjekovnog grada: izvan zidina samo je groblje i kapela (tu se 
osim »grašćaka« — građana — pokapaju i »homljani« — ljudi iz okolice); 
gradska vrata na južnom dijelu bedema uklopljena su u obrambenu kulu; 
zatim se dolazi na trg na kojem je loža, crkva i crkveni toranj-kula s prso- 
branom. Dvije paralelne komunikacije vode u smjeru nekadašnjeg kaštela 
(koji je u potpunosti razrušen.) 

Kako je to bio česti slučaj u ranom srednjem vijeku, i ovo se naselje 
tlocrtno i prostorno formira već od XI stoljeća kao podgrađe kaštela, sa 
kućama u nizu (za razliku od Draguća, na primjer, čija je ranosrednjovje- 
kovna predurbana jezgra kružna, te se od XIX stoljeća razvija ne preko- 
račivši granice ranosrednjovjekovnih zidina, no tada već nastupa kulturna 
i arhitektonska rustifikacija. O ranoj umjetničkoj aktivnosti, koja na viso- 
koj razini slijedi tadašnja stilska strujanja, uz jak utjecaj autohtone gla- 
goljske kulture, svjedoče sačuvani spomenici graditeljstva: kapela Sv. Jero- 
lima s romantičko-bizaniskim freskama, glagoljskim natpisima i grafitima 
XI — XVI stoljeća, te romaničko-gotički zvonik-kula i dio bedema. (HOR- 
VAT: 1986, 103—114). 

Među slikovitim raspršenim selima i zaselcima Humšćine, Kotli su na- 
ročito lijepa i vrijedna ambijentalna cjelina. Zaselak od nekoliko kuća u 
nizu sa dvije, tri zatvorene »korte«, smješteno je u kotlini gornjeg toka ri- 
jeke Mirne (gdje ona protiče kroz slapove). Tu su nekada bile brojne vode- 
nice, mlinovi za žito (neke su još mljele do pred petnaestak godina). Sada 
u ovom naselju živi samo jedna obitelj, u starom kompleksu kuća sa prekra- 
snim »voltama«, natkrivenim »baladurima«, »ognjišćima« na katu i ogrom- 
nim »kominima« (dimnjacima). Sve je jako zapušteno, ali i nenarušeno ko- 
jekakvim dogradnjama, te željeznim i plastičnim dodacima, kako je to slu- 
čaj u većini starih naselja ovog kraja. 

Vrhuvšćina je brdovit predio sa selima: Vrh, Senj, Marčenigla, Barušići, 
Šćulci, Jurađi, Račice, Krušvari. Podno brdskih grebena nalaze se izvori 
nekoliko pritoka Mirne (potok Butoniga i dr.). 

Samo selo Vrh smješteno je na majvišoj koti, a sa zvonika se za bistra 
vremena može uokrug vidjeti mnoštvo drugih naselja na vrhovima brežu- 
ljaka, prema Pazinštini, Motovunštini, Buzeštini i prema Učki. Vrh je zbi- 
jeno selo gradinskog tipa, a takav je arhitektonski i socijalni status imao 
i tokom srednjeg vijeka. Glagoljski natpis na crkvi bilježi 1463. godinu (kada 
je crkva bila sagrađena). Ambijentalne vrijednosti sela, sa brojnim orna- 
mentalnim detaljima isklesanim u kamenu (npr. barokni portali), u no- 
vije vrijeme su dosta narušene pregradnjama i dogradnjama (dominiraju 
novi balkoni sa željeznim ogradama!), a mnoge stare ikuće pretvorene su u 

staje. Interesantan kompleks kuća je na primjer onaj porodice Grbac (k. br. 
20); dvije najstarije kuće u nizu, sa datacijama na nadvratnicima (1766. 1 
1788. godina), sada su napuštene, a na ostalima su izvršene razne prepravke 
i dodaci, tako da više rie ostavljaju dojam stare arhitekture. Sistem komuni- 
kacija u potpunosti je zadržan. Selo je inače dobro nastanjeno, jak je poljo- 
privredni, posebno vinogradarski centar. 

Račice su primjer izolirane ruralne naseobine što se razvila uz sred- 
njovjekovni kaštel. Kaštel i danas postoji, preuređen u XIX st. u dvorac 
grofova Walderstein, koji su ga zadnji posjedovali. Ranija povijest kaštela 
još nije istražena, no spominju se feudalni vlasnici sela i kaštela početkom 
XVII stoljeća: Domician ZARA i nakon njega Francesco Bolterstein (Wal- 
derstain). (Vidi: BERTOŠA: 1976, 105—106) Kaštel je smješten na samom 
kraju hrpta brijega, a ispred je selo. Jedina komunikacija prema kaštelu vo- 
di kroz naselje u čijem središnjem dijelu stoji crkva Sv. Trojstva (sa in- 
teresantno proširenom preslicom), dok je pred ulazom u selo, nasuprot seos- 
ke lokve, smještena kapelica. Treća kapelica nalazila se na groblju, ispred 
sela. Karakteristika ovdašnje arhitekture su kuće od laporasta žuta kame- 
na, produljenih krovnih streha, sa »balaturima«, te »kuhinjama« s »ognjiš- 
tima« na katu. Gospodarske zgrade smještene su periferno prema padina- 
ma grebena. Nekoliko kuća na nadvratnicima nose dalacije iz XVIII sto- 
ljeća. 

Sovinjština je također izolirani brdski kraj. Na jugozapadu graniči s 
Motovunštinom (pa se odavde dobro uočava poznata silueta motovunskog 
grada sa kulom-zvonikom). Uz Sovinjak, tu su još sela Pračana, Sirotići, So- 
vinjska brda, Sovinjsko polje. 


VRIT Foto: T. S. Fabijanić, 1985. 


SOVINJAK Foto: T. S. Fabijanić, 1985. 

Sovinjak je staro naselje; tu su nađeni ostaci pretpovijesne gradine, a 
postojao je i ranosrednjovjekovni kaštel, od kojeg ništa nije sačuvano. Povi- 
jesni izvori spominju kaštel i njegovog gospodara Ottona di Sovignaco (DE 
FRANCESCHI u djelu Storia documentata della Contea di Pisino). Sovinjak 


RAČICE Foto: T. S. Fabijanić, 1986. 


je bio i glagoljaško središte: na zvoniku crkve ostao je glagoljski natpis sa 
1557. godinom »va vrime župana Kirina Sirotića«. Na jednom kraju grebena 
na kojem se pruža selo nalazi se groblje s kapelom, a kapelom je određen i 
suprotan kraj sela (Sv. Rok iz XV st. s freskama, preslicom i lopicom, i nat- 
krivenim trijemom). Kuće u centralnom dijelu sela nasuprot glavnoj crkvi, 
bogatije su ornamentirane i veće, poneke datirane XVIII i XIX stoljećem. 
Sovinjak je danas osobito napušteno i zapušteno selo. 

Kraška.regija Buzeštine (Cićarija) razlikuje se od ostalih. Sela Slum, 
Brest, Jelovice, Kropinjak, Brljavci, Černehi, Dane, Vodice, Račja vas, Kle- 


novščak, Podgaće, Prapoće, Brgudac, Rašpor, Trstenik i Lanišće, smještena . 


su na uzvisini s dosta oštrom klimom i puno vjetra. To nije poljoprivred- 
ni, nego stočarski, pastirski kraj. Malo je naselja, malo stanovnika (većinom 
su to doseljenici iz vremena turskih osvajanja, potomci nekadašnjih stanov- 
nika sela Rašporskog kapetanata i dr.); uglavnom je to još danas šumovit 
i siromašan kraj. Ipak i na ovom području susrećemo glagoljske natpise: 
tako na crkvi u Slumu (sa 1555. godinom) i na crkvi u Brestu (datiran 1541. 
£.). 

Unutar zbijenih kraških sela kuće su često zaokružene ozidanim »kor- 
tama«; unutra su po potrebi sklanjali ovce. Ulazi se kroz često reprezenta- 
tivni »porton« od klesanog kamena. Kuća je uglavnom prizemnica ili »na 
“ polaču« (na kat), a uz nju su gospodarske zgrade (»štala«, »skadanj« za si- 
jeno i dr.). Torovi i pastirske štalice »dvori« nalaze se izvan sela. Pastiri s Ci- 
ćarije često su s ovcama išli prezimiti u istarske »štancije« na jugu, Osim 
stočarstvom, narod se nekada bavio iskorištavanjem šuma, naročito palje- 
njem drva za ugalj (»karbun«), a izrađivali su također neke predmete od 
drva (vesla, drvene obruče za bačve i sl.). 

Zaokruženu sliku ruralne arhitekture Buzeštine moguće je ovdje prika- 
zati samo općim crtama i fragmentarno, jer nedostaju još mnogi detalji da 
bi je upotpunili. Tek dodatna istraživanja i analize, kako etnološka, tako i 
arheološka, povijesna i arhitektonska (od kojih su mnoga već u toku), pru- 
žit će cjeloviti uvid u način i kulturu stanovanja na području Buzeštine u 
prošlosti i sadašnjosti. 

BILJEŠKE 


1 Za razliku od autonomnih gradova, biskupskih središta, tzv A 
reč, Novigrad, Kopay), ostali gradići, mala poluurbana koda ao 
dokumentima Mletačke Republike kao CASTELLI i TERRE. Pod polinim 
VILLA ne podrazumijevaju se naselja opasana zidinama i kašteli s razvijenim 
Šo načinom života, već samo otvorena sela. (Vidi: BERTOŠA: 1978. 190 
2 Pokušaj rekonstrukcije razvoja sela Sv. Donat i Vrh izgrađen je 1985. godi 
u suradnji s ekipom Ljetne škole arhitektur:' ov I d iagra 
kulte aa por 3 = e u Motovunu Arhitektonskog fa- 
81—1985. godine ekipa stručnjaka Odjela za povijest umj i 
za povijesne znanosti Filozofskog fakulteta A Zaerešu izradila Ma dano ae 
jetničke deskripcije i arhitektonske analize razvoja nekoliko gradića i sela na 
području Buzeštine, pod radnim naslovom: »Granićne utvrde i gradovi na pod- 
ručju bivšeg Rašporskog kapetanata«. Osim Starog grada Buzeta, na ovaj na- 
hee SD su mjesta: Roč, Hum, Vrh, Drguć. (Vidi: STEPINAC: 1983, 

